open-index/open-wikipedia-markdown huggingface dataset:
Καναρέτζιο

Το **Καναρέτζιο** είναι το βορινότερο από τα έξι *"Σεστιέρι"* ή *"ιστορικές επαρχίες"* στις οποίες έχει διαιρεθεί η Βενετία. Αποτελεί την δεύτερη Σεστιέρι σε έκταση και την μεγαλύτερη σε πληθυσμό με 13.169 κατοίκους (2007). Το νησάκι Ιζόλα ντι Σαν Μικέλε στο οποίο βρίσκεται το ιστορικό κοιμητήριο της Βενετίας ανήκει στο Καναρέτζιο. Το *"Κανάλι του Καναρέτζιο"* ήταν η κύρια διαδρομή επικοινωνίας στην πόλη μέχρι την εποχή που κατασκευάστηκε η σιδηροδρομική γραμμή που συνδέει την Βενετία με την ηπειρωτική ενδοχώρα. Το ίδιο το όνομα *"Καναρέτζιο"* μεταφράζεται στην Ιταλική γλώσσα ως *"Μεγάλο Κανάλι"*.

## Ιστορία

Η ανάπτυξη της περιοχής ξεκίνησε τον 11ο αιώνα καθώς έγινε αποστράγγιση της περιοχής και κατασκευάστηκε μια βαθιά διώρυγα. Κατά μήκος του Καναλιού οικοδομήθηκαν πολυτελή Ανάκτορα αν και οι περισσότεροι κάτοικοι του Σεστιέρι ανήκαν στην Εργατική τάξη και την Παραγωγή. Οι Εβραίοι μεταφέρθηκαν στο Γκέτο της Βενετίας μια εντοιχισμένη συνοικία με πύλες από τις οποίες τους απαγορευόταν να εξέλθουν τις βραδυνές ώρες. Πολλοί Εβραίοι ωστόσο είχαν αποκτήσει σημαντικές θέσεις στην εμπορική, κοινωνική και την πολιτική ζωή της πόλης. Η κατάσταση διατηρήθηκε 270 χρόνια μέχρι την εποχή που ο Ναπολέων Α΄ διέλυσε την Δημοκρατία της Βενετίας (1797), έσπασε τις πύλες του Γκέτο επιτρέποντας στους Εβραίους να ζήσουν ελεύθερα με τους υπόλοιπους.

Τον 19ο αιώνα μηχανικοί κατασκεύασαν τον περίφημο δρόμο *"Στράντα Νουόβα"* που διέσχιζε το Καναρέτζιο και μια γέφυρα που έκανε την σύνδεση ανάμεσα στην Βενετία και την ηπειρωτική ενδοχώρα στην περιοχή του Μέστρε. Η περιοχή γύρω από το Μεγάλο Κανάλι είναι σήμερα γεμάτη τουρίστες, το υπόλοιπο Καναρέτζιο είναι μία ήσυχη συνοικία με πολλά μικρά μαγαζιά και καφετέριες.

## Παραπομπές
 		


## Εξωτερικοί σύνδεσμοι

*Κοινότητες της Βενετίας
*Παλάτσο Μόρο

Κατηγορία:Σεστιέρι της Βενετίας
Σαν Πόλο

Το **Σαν Πόλο** είναι το μικρότερο και πιο κεντρικό από τα έξι *"Σεστιέρι"* ή *"Συνοικίες"* στις οποίες έχει διαιρεθεί η Βενετία, αποτελεί την πρωτεύουσα Ριάλτο. Το Σαν Πόλο καλύπτει έκταση 35 εκτάρια κατά μήκος του Μεγάλου Καναλιού. Αποτελεί το παλαιότερο τμήμα της Βενετίας, έχει κατοικηθεί από τον 9ο αιώνα μαζί με το Σεστιέρι του Σαν Μάρκο, πήρε το όνομα του από την ομώνυμη εκκλησία του Σαν Πόλο. Το Σεστιέρι του Σαν Πόλο αποτελεί την κεντρική αγορά της πόλης από το 1097, από τον 13ο αιώνα συνδέεται με την ανατολική όχθη του Μεγάλου Καναλιού με τη Ριάλτο. 

Το δυτικό τμήμα της συνοικίας είναι διάσημο για τις Εκκλησίες ενώ το ανατολικό που πολλές φορές ονομάζεται *"Ριάλτο (Βενετία)|Ριάλτο"* για τα Ανάκτορα και τα μικρότερα σπίτια.
Τα μεγαλύτερα αξιοθέατα της συνοικίας είναι η *"Γέφυρα του Ριάλτο (Βενετία)|Ριάλτο"*, η εκκλησία του Σαν Τζάκομο ντι Ριάλτο (Βενετία)|Ριάλτο που σύμφωνα με τον θρύλο είναι η παλιότερη στην πόλη, το Γήπεδο του Σαν Πόλο με την εκκλησία του Σαν Πόλο και η οικία του Κάρλο Γκολντόνι.

## Παραπομπές
 		


## Εξωτερικοί σύνδεσμοι

*Σαν Πόλο

Κατηγορία:Σεστιέρι της Βενετίας
Σαν Μάρκο

Το **Σαν Μάρκο** είναι ένα από τα έξι *"Σεστιέρι"* ή *"Συνοικίες"* στις οποίες έχει διαιρεθεί η Βενετία, περιλαμβάνει το μικρό νησί Σαν Τζιόρτζιο Ματζιόρε. Ο πληθυσμός της συνοικίας σύμφωνα με την τελευταία απογραφή είναι 4.236 κάτοικοι (12 Δεκεμβρίου 2007). Η πλατεία του Αγίου Μάρκου βρίσκεται μέσα στο Σαν Μάρκο αλλά δεν περιλαμβάνεται στο Σεστιέρι. Το Σαν Μάρκο περιέχει κολοσσιαία αξιοθέατα όπως η πλατεία του Αγίου Μάρκου, η Βασιλική του Αγίου Μάρκου, το Παλάτι των Δόγηδων, το Ανάκτορο των Ντάντολων και οι Βενετσιάνικες εκκλησίες του Σαν Μοιζέ, του Σαν Μαουρίτσιο, του Σάντο Στέφανο, του Σαν Σαλβαδόρ, του Σαν Τζουλιάν και του Σαν Σαμουέλ.
Η περιοχή είναι έντονα πυκνοκατοικημένη και αποτελούσε πάντα το κέντρο της Βενετσιάνικης κυβέρνησης, σήμερα περιέχει πολλά ξενοδοχεία, τράπεζες και καταστήματα. Το Σαν Μάρκο έχει γοητεύσει σε τέτοιο βαθμό που χρησιμοποιείται σε διάσημα βιντεοπαιχνίδια όπως το Tekken και το Assassin's Creed II.

## Παραπομπές
 		


## Εξωτερικοί σύνδεσμοι

*Κοινότητες της Βενετίας

Κατηγορία:Σεστιέρι της Βενετίας
Άννα Χριστίνα του Ζούλτσμπαχ, πριγκίπισσα του Πεδεμοντίου

Η **Άννα Χριστίνα** (γερμ. *Anne Christine*, 5 Φεβρουαρίου 1704 - 12 Μαρτίου 1723) από τον Οίκο του Βίττελσμπαχ ήταν κόρη του Κόμη του Παλατινάτου-Ζούλτσμπαχ και με τον γάμο της με τον Διάδοχο της Σαρδηνίας έγινε Πριγκίπισσα του Πεδεμοντίου.

## Βιογραφία
Η *Άννα Χριστίνα Λουίζα* ήταν η τέταρτη κόρη του Θεοδώρου Ευσταθίου του Παλατινάτου-Ζούλτσμπαχ και της Μαρίας Ελεονώρας, κόρης του Γουλιέλμου της Έσσης-Ρότενμπουργκ.

## Οικογένεια
Παντρεύτηκε τον Κάρολο Εμμανουήλ, Πρίγκιπα του Πεδεμοντίου (διάδοχο της Σαρδηνίας). Απέκτησαν έναν γιο:
* Βίκτωρ Αμεδαίος Θεόδωρος (1723 - 1725).

Το 1723 η Άννα Χριστίνα απεβίωσε σε ηλικία 19 ετών και το 1724 ο σύζυγός της έκανε δεύτερο γάμο. Το 1730 ο Κάρολος Εμμανουήλ Γ΄ έγινε Βασιλιάς της Σαρδηνίας.

## Πρόγονοι





## Παραπομπές


## Πηγές
* Pas, Leo van de. "Pfalzgräfin Anna Christiane Luise von Sulzbach". Genealogics.org. Retrieved 1 December 2009.
* Huberty, Michel; Giraud, Alain; Magdelaine, F. and B. (1985). ’’L'Allemagne Dynastique, Tome IV – Wittelsbach’’. France: Laballery. pp. 82, 141, 166, 202, 273, 310–311. ISBN 2-901138-04-7.

Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Κατηγορία:Πριγκίπισσες του Πεδομόντιου
Κατηγορία:Πριγκίπισσες της Σαβοΐας
Κατηγορία:Παλατινές κόμισσες του Ζούλτσμπαχ
Ντορσοντούρο

Το **Ντορσοντούρο** αποτελεί ένα από τα έξι *"Σεστιέρι"* ή *"Περιοχές"* στις οποίες είναι διαιρεμένη η Βενετία. Το όνομα του προέρχεται από το *"Ψηλή κορυφογραμμή"* επειδή περιλαμβάνει ψηλές και στερεές εκτάσεις γης στα νότια, ανάμεσα τους τα νησιά Τζιουντέκκα και Σάκκα Φίζολα. Η αρχική θέση του Σεστιέρι ήταν το *"Κανάλι της Τζιουντέκκα"* γύρω από το οποίο κτίστηκαν οι πρώτοι οικισμοί τον 6ο αιώνα. Τον 11ο αιώνα ο οικισμός επεκτάθηκε πέρα από το Μεγάλο Κανάλι και κτίστηκαν νέες Βασιλικές. Τον 19ο αιώνα ιδρύθηκαν στο Ντορσοντούρο η Ακαδημία και η Γέφυρα Ακαδημίας που το συνδέει με το Σεστιέρι Σαν Μάρκο, η περιοχή έγινε δημοφιλής στους τουρίστες. Το δυτικό τμήμα και το νησί Τζιουντέκκα άρχισε την ίδια εποχή να εκβιομηχανίζεται.

## Παραπομπές


Κατηγορία:Σεστιέρι της Βενετίας
Πολυξένη της Έσσης-Ρότενμπουργκ

Η **Πολυξένη** (γερμ. *Polyxena*, 21 Σεπτεμβρίου 1706 - 13 Ιανουαρίου 1735) από τον Οίκο της Έσσης ήταν κόρη του λανδγράβου της Έσσης-Ρότενμπουργκ και με τον γάμο της έγινε Βασίλισσα της Σαρδηνίας.

## Βιογραφία
Η *Πολυξένη Χριστίνα Ιωάννα* ήταν η πρώτη κόρη του Ερνέστου Λεοπόλδου της Έσσης-Ρότενμπουργκ και της Ελεονώρας, κόρης του Μαξιμιλιανού Καρόλου Αλβέρτου του Λέβενσταϊν-Βέρτχαϊμ-Ρόχεφορτ.

## Οικογένεια
Παντρεύτηκε το 1724 τον Κάρολο Εμμανουήλ Γ΄ της Σαρδηνίας και είχε τέκνα:
* Βίκτωρ Αμεδαίος Γ΄ (1726-1796) της Σαρδηνίας.
* Ελεονώρα (1728-1781).
* Μαρία Λουίζα (1729-1767).
* Μαρία Φηλικίτη (1730-1801).
* Εμμανουήλ Φιλιβέρτος (1731-1735).

## Πρόγονοι

## Πηγές
* Symcox. Geoffrey: Victor Amadeus II: absolutism in the Savoyard State, 1675-1730, University of California Press, 1983, ISBN 978-0-520-04974-1
* Huberty, Michel; Giraud, F. Alain; Magdelaine, F. & B (1976), L'Allemagne Dynastique (Tome I Hesse-Reuss-Saxe), Le Perreux: A. Giraud, ISBN 2-901138-01-2

## Παραπομπές


Κατηγορία:Οίκος της Έσσης
Κατηγορία:Πριγκίπισσες του Πεδομόντιου
Κατηγορία:Πριγκίπισσες της Σαβοΐας
Κατηγορία:Βασίλισσες της Σαρδηνίας
Μαρία Ιωσηφίνα του Βελγίου

Η **Μαρία Ιωσηφίνα** (γαλλ. *Marie José*, 4 Αυγούστου 1906 - 27 Ιανουαρίου 2001) από τον Οίκο των Βέττιν - Σαξονίας-Κόμπουργκ & Γκότα ήταν πριγκίπισσα του Βελγίου και με τον γάμο της έγινε βασίλισσα της Ιταλίας.

## Βιογραφία
Η *Μαρία Ιωσηφίνα Καρλόττα Σοφία Αμαλία Ερριέττα Γαβριηλία* ήταν το τρίτο παιδί και η μόνη κόρη του Αλβέρτου Α΄ του Βελγίου και της Ελισάβετ, κόρης του Καρόλου Θεοδώρου, Δούκα εν Βαυαρία.

## Οικογένεια
Παντρεύτηκε το 1930 τον Ουμβέρτο Β΄ της Ιταλίας και είχε τέκνα:
* Μαρία Πία (γενν. 1934), παντρεύτηκε πρώτα τον Αλέξανδρο της Γιουγκοσλαβίας και μετά τον Μιχαήλ των Βουρβόνων-Πάρμας.
* Βίκτωρ Εμμανουήλ (1937 - 2024), Πρίγκιπας της Νάπολης.
* Μαρία Γαβριέλλα (γενν. 1940), παντρεύτηκε τον Ρόμπερτ Τσέλλινγκερ ντε Μπάλκανυ.
* Μαρία Βεατρίκη (γενν. 1943), παντρεύτηκε τον Λουίς Ρέυνα-Κορβαγιάν υ Διγιόν.

## Πρόγονοι


## Παραπομπές


## Πηγές
* *Genealogy of the Royal Family of Belgium (House Saxe-Coburg-Gotha)* at the Wayback Machine (archived 28 October 2009)
* "The May Queen", *eurohistory.com*; accessed 5 June 2018.
* "Queen Marie José international musical composition prize", *reinemariejose.ch*; accessed 5 June 2018.

Κατηγορία:Βασίλισσες της Ιταλίας
Κατηγορία:Οίκος της Σαξονίας-Κοβούργου-Γόθας
Κατηγορία:Πριγκίπισσες του Βελγίου
Κατηγορία:Πριγκίπισσες της Σαξονίας-Κοβούργου-Γόθας
Κατηγορία:Πριγκίπισσες του Πεδομόντιου
Κατηγορία:Πριγκίπισσες της Σαβοΐας
Κλοτίλντ Κουρώ

Η **Κλωτίλντ**, γαλλ. Clotilde (γενν. 3 Απριλίου 1969) από τον Οίκο των Κουρώ είναι Γαλλίδα ηθοποιός και με τον γάμο της έγινε πριγκίπισσα της Βενετίας.

## Βιογραφία
Γεννήθηκε στο Λεβαλουά-Περρέ, στο Ωτ-ντε-Σεν και είναι κόρη του Ζαν-Κλωντ Κουρώ (γενν. 1942) και της Γαλλίδας ευγενούς Κατρίν ντυ Πονταβίς ντε Ρεναρντιέρ (γενν. 1948), κόρη του Πιέρ-Φρανσουά-Μαρί-Αντουάν, κόμη ντυ Πονταβίς ντε Ρεναρντιέρ (γενν. 1926).

## Οικογένεια
Παντρεύτηκε το 2003 τον Εμανουέλε-Φιλιμπέρτο του Οίκου της Σαβοΐας πρίγκιπα της Βενετίας & τιτουλάριο διάδοχο της Ιταλίας και έχει τέκνα:
* Βιτόρια (Βιτόρια-Κιάρα-Κριστίνα-Αντελαΐντε-Μαρία) γενν. 2003.
* Λουίζα (Λουίζα-Τζοβάννα-Μπιάνκα-Αγκάτα-Γκαβίνα-Μαρία) γενν. 2006.

## Παραπομπές


## Πηγές
* "Clotilde Courau – 7 février 2007". Culture.gouv.fr. Retrieved 8 July 2016.

Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί τηλεόρασης
Κατηγορία:Πριγκίπισσες της Ιταλίας
Κατηγορία:Πριγκίπισσες της Σαβοΐας
Πρωτάθλημα υδατοσφαίρισης Ρωσίας γυναικών

Το **Πρωτάθλημα υδατοσφαίρισης Ρωσίας γυναικών** (), είναι ένα Ρωσικό πρωτάθλημα για γυναικείους συλλόγους υδατοσφαίρισης. Στο Ρωσικό σύστημα πρωταθλημάτων υδατοσφαίρισης γυναικών, είναι το πρωταρχικό πρωτάθλημα της χώρας και διοργανώνεται από τη Ρωσική Ομοσπονδία Υδατοσφαίρισης (). Το πρωτάθλημα αποτελείται από 10 ομάδες και λειτουργεί με το σύστημα προβιβασμού και υποβιβασμού με την Β΄ Κατηγορία.

Το πρωτάθλημα διοργανώθηκε για πρώτη φορά το 1992 μετά την κατάρρευση της Σοβιετικής Ένωσης και αντικατέστησε το ομώνυμο Πρωτάθλημα Υδατοσφαίρισης Γυναικών. Τα πρωταθλήματα 1997–98, 2001–02 έως 2006–07, 2010–11 έως 2018–19 είχαν την μορφή Όπεν λόγω της συμμετοχής ομάδων από το Καζακστάν, τη Λευκορωσία και το Ουζμπεκιστάν.

Από την έναρξη του πρωταθλήματος το 1992, 5 ομάδες έχουν κερδίσει τον τίτλο με την καλύτερη από αυτές να είναι η Κίνεφ-Σουργκουτνεφτέγκας (20). Η τρέχουσα πρωταθλήτρια είναι η Ουραλότσκα Ζλάτουστ, η οποία κέρδισε τον τίτλο την περίοδο 2023−24.
## Πρωταθλητές
### Κάτοχοι τίτλου

### Σύνολο τίτλων

## Παραπομπές


## Εξωτερικοί σύνδεσμοι
*Επίσημος ιστότοπος της Ρωσικής Ομοσπονδίας Υδατοσφαίρισης

Γυναικες 01
Πρωταθλημα 01
Ρωσια
Ερυθρίνα

[right|200 px|thumb|Ερυθρίνα στην [Ελλάδα (νήσος Κως)]]
Η **ερυθρίνα** (***Erythrina***) είναι γένος δένδρων της οικογένειας των φασολιών, τα Χεδρωπά. Υπάρχουν περίπου 130 διαφορετικά είδη τα οποία ευδοκιμούν παγκοσμίως, κυρίως στις τροπικές περιοχές. Το ύψος του μπορεί να φτάσει ακόμη και τα τριάντα μέτρα, ενώ η ονομασία του προκύπτει από την ελληνική λέξη ερυθρóς (erythros) και χαρακτηρίζει το κόκκινο χρώμα του άνθους του.

## Παραπομπές


Κατηγορία:Δέντρα
Κατηγορία:Χεδρωπά
Άρκα Γκντίνια (καλαθοσφαίριση)

Η **Άρκα Γκντίνια** (πολωνικά:*Arka Gdynia*) είναι πολωνικός επαγγελματικός σύλλογος καλαθοσφαίρισης, με έδρα τη Γκντίνια. Συμμετέχει στο Πρωτάθλημα Πολωνίας. Το όνομα χορηγίας του συλλόγου προέρχεται από την εταιρεία Asseco. Ιστορικά, ο σύλλογος είναι ένας από τους πιο επιτυχημένους στην Πολωνία, κυρίως λόγω των εννέα πρωταθλημάτων που κατέκτησε από το 2004 έως το 2012. 

## Ιστορία
Η ομάδα ιδρύθηκε το 1995, ως **ΣΤΚ Τρεφλ Σόποτ** (*STK Trefl Sopot*). Στην πρώτη της σεζόν, η ομάδα κέρδισε την τρίτη κατηγορία της Πολωνίας και τον προβιβασμό στην 1 Λίγκα. Τη σεζόν 1996-97, αφού βγήκε νικήτρια του Β Ομίλου Β της 1 Λιγκα, η ομάδα προβιβάστηκε στην κορυφαία κατηγορία. 

Το 2003, η Πρόκομ Τρεφλ έπαιξε στον τελικό του EuroCup Challenge εναντίον του Άρη. Ξεκινώντας από το 2004, η ομάδα άρχισε να αγωνίζεται στην Ευρωλίγκα. Στην πρώτη της σεζόν στην Ευρωλίγκα, ο σύλλογος έγινε η πρώτη πολωνική ομάδα που έφτασε στις Καλύτερες 16 της διοργάνωσης. Κατά τη διάρκεια της σεζόν 2012-13, ήταν ένας από τους 14 συλλόγους σε όλη την Ευρώπη που κατείχε Άδειες Α κατηγορίας της Ευρωλίγκα, οι οποίες κανονικά έδιναν στους κατόχους τους αυτόματα μία θέση στους ομίλους της κανονικής περιόδου της διοργάνωσης. 

Το 2018, ο σύλλογος άλλαξε το όνομά του σε Άρκα Γκντίνια. Επίσης, επέστρεψε σε ευρωπαϊκούς αγώνες για πρώτη φορά ύστερα από 6 χρόνια, παίζοντας στο EuroCup 2018-19 . 

## Γήπεδο
Από το 2009, η Άρκα Γκντίνια παίζει τους εντός έδρας αγώνες της στην, χωρητικότητας 5,500 θεατών, Αρένα Γκντίνια Σπορτς. 

## Διακρίσεις και τίτλοι

* **Πρωτάθλημα Πολωνίας (9):** 

: 2004, 2005, 2006, 2007, 2008, 2009, 2010, 2011, 2012 

* **[[Κύπελλο Πολωνίας (καλαθοσφαίριση ανδρών)|Κύπελλο Πολωνίας]] (4):** 

: 2000, 2001, 2006, 2008 

* **[[Σούπερ Καπ Πολωνίας (καλαθοσφαίριση ανδρών)|Σούπερ Καπ Πολωνίας]] (2):** 

: 2001, 2010 

## Προπονητές

*  Άνταμ Ζιεμίνσκι 
*  Ταντέους Αλεξαντρόβιτς 
*  Τόμας Σλουζάλεκ 
*  Ξζίστοφ Κοζιορόβιτς 
*  Αρκάντιους Κονιέτσκι 
*  Ρίσαρντ Στσεχόβιακ 
*  Εουγκένιους Κιγιέβσκι 
*  Μάριους Κάρολ 
*  Τόμας Πατσέσας 
*  Κεστούτις Κεμζούρα 
*  Αντρέι Αντάμεκ 
*  Ντάβιντ Ντέντεκ 
*  Τάνε Σπάσεφ 
*  Πζεμίσλαβ Φρασουνκιέβιτς 

## Παραπομπές

## Εξωτερικοί σύνδεσμοι
* Επίσημος ιστότοπος (στα πολωνικά) 
* Προφίλ Ομάδας στο Eurobasket.com 

Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1995
Κατηγορία:Σύλλογοι της Ευρωλίγκα ανδρών
Γερόντισσα Ακυλίνα της Δράμας

Η **Γερόντισσα Ακυλίνα της Δράμας** (Θείρα Σμύρνης, 23 Απριλίου 1921 - Δράμα, 16 Νοεμβρίου 2006) ήταν Ελληνίδα Μικρασιάτισσα Ορθόδοξη μοναχή που έζησε στη Μονή Αναλήψεως του Σωτήρος Δράμας, διατελώντας Ηγουμένη. Επέδειξε σημαντική δράση κατά την Εθνική Αντίσταση.

## Βιογραφικά στοιχεία
Η κατά κόσμον Ερασμία, κόρη των Γεωργίου και Ευτυχίας Παρμαξίδου, γεννήθηκε στα Θείρα της Σμύρνης στις 23 Απριλίου 1921. Κατά τη Μικρασιατική Καταστροφή επτά συγγενείς της μαρτύρησαν στην αγχόνη. Η ίδια με την οικογένειά διασώθηκαν και ως πρόσφυγες έφτασαν στον Πειραιά στις 14/09/1922 και λίγο αργότερα εγκαταστάθηκαν στην πόλη της Δράμας.

Η νεαρή Ερασμία μετακόμισε οικογενειακώς στη Θεσσαλονίκη λόγω της σκληρής Βουλγαρικής Κατοχής στη Δράμα. Προσέφερε σημαντική βοήθεια σε ανθρώπους πρωτοστατώντας στα συσσίτια για τους πεινώντες στην περιοχή του Λαγκαδά. Συμμετείχε στην Εθνική Αντίσταση και με κίνδυνο της ζωής της ανέλαβε την τροφοδοσία των κρατούμενων αντιστασιακών Ελλήνων στο στρατόπεδο Παύλου Μελά της Θεσσαλονίκης που είχε μεταβληθεί σε τόπο κράτησης και βασανιστηρίων από τους Γερμανούς.

Την δεκαετία του 1950 οργάνωσε συσσίτια στη Δράμα για να αντιμετωπιστούν οι πληγές της Βουλγαρικής Kατοχής και ξεκίνησε τις κατασκηνώσεις της Μητροπόλεως Δράμας στον Γρανίτη.

Σχημάτισε αδελφότητα με γυναίκες με σκοπό την αφιέρωσή τους στον μοναχισμό. Η αδελφότητα με επικεφαλής την Ακυλίνα, τον Απρίλιο του 1970, εγκαταστάθηκε, με την επίβλεψη και τη στήριξη του Μητροπολίτη Δράμας Διονυσίου, στην τότε εγκαταλελειμμένη περιοχή των Ταξιαρχών Δράμας (Σίψα) όπου υπήρχε ναΰδριο της Αναλήψεως του Σωτήρος. Στις 17 Ιουλίου 1970 και σε ηλικία 50 ετών πήρε το μέγα και αγγελικό σχήμα και ονομάσθηκε Ακυλίνα μοναχή. Στη αδελφότητα εντάχθηκε και η Γερόντισσα Άννα Μακκαβαίου η Μικρασιάτισσα, η οποία εκτιμούσε πολύ την Ηγουμένη Ακυλίνα.

Η Ηγουμένη Ακυλίνα παράλληλα με τα κύρια πνευματικά της καθήκοντα εργάσθηκε για το κτίσιμο της Μονής. Ολόκληρο το κτιριακό οικοδόμημα της Μονής είναι κόπος της δραστηριότητάς της μαζί με την πρώτη αδελφότητα και τις νεότερες μοναχές. Στις 25 Απριλίου 1971 πραγματοποιήθηκαν τα εγκαίνια της Ιεράς Μονής.

Η Γερόντισσα Ακυλίνα εκοιμήθη στις 16 Νοεμβρίου του 2006.

Ο Άγιος Παΐσιος την χαρακτήριζε ως «Γερόντισσα των Γεροντισσών» και ο Όσιος Πορφύριος ο Καυσοκαλυβίτης την αποκαλούσε «Χερουβείμ με χρυσά φτερά».

## Παραπομπές


Ακυλινα
Ακυλινα
Ακυλινα
Ακυλινα
Αρένα Γκντίνια Σπορτς

Η **Αρένα Γκντίνια Σπορτς** (λατινική γραφή:*Gdynia Sports Arena,* γνωστή στην Πολωνία ως *Hala Sportowo-Widowiskowa Gdynia*) είναι μία κλειστή αρένα που βρίσκεται στη Γκντίνια της Πολωνίας. Είναι η έδρα του επαγγελματικού συλλόγου καλαθοσφαίρισης Άρκα Γκντίνια. Η αρένα άνοιξε στις 22 Δεκεμβρίου 2008 και διαθέτει χωρητικότητα 5.500 θέσεων για αγώνες καλαθοσφαίρισης.

Η αρένα φιλοξένησε την τελική κλήρωση του Παγκοσμίου Κυπέλλου ποδοσφαίρου U20 του 2019.

## Εξωτερικοί σύνδεσμοι
* Επίσημος ιστότοπος  

Κατηγορία:Γήπεδα καλαθοσφαίρισης στην Πολωνία
Κατηγορία:Κλειστά στάδια στην Πολωνία
Κατηγορία:Κτίρια και κατασκευές στην Γκντίνια
Tomb Raider: The Angel of Darkness

Το ***Tomb Raider: The Angel of Darkness*** είναι παιχνίδι δράσης-περιπέτειας, το έκτο μέρος στη σειρά *[[Tomb Raider]]*, που ενεργεί ως άμεση συνέχεια των *[[Tomb Raider Chronicles]]* και *[[Tomb Raider: The Last Revelation|The Last Revelation]]*. Αναπτύχθηκε από την Core Design και διανεμήθηκε από την Eidos Interactive. Το παιχνίδι κυκλοφόρησε το 2003 για τα Microsoft Windows, το PlayStation 2 και το Mac OS X και ήταν ο πρώτος τίτλος του *Tomb Raider* που κυκλοφόρησε για την κονσόλα PlayStation 2. Η ιστορία ακολουθεί τη Lara Croft καθώς προσπαθεί να αθωωθεί από την υποψία για το φόνο του πρώην μέντορά της, Werner Von Croy, ενώ ερευνά τις δραστηριότητες μιας αιρετικής ομάδας μαύρης μαγείας.

Η ανάπτυξη του παιχνιδιού ξεκίνησε τρία χρόνια πριν την κυκλοφορία. Η πρόθεση ήταν να δημιουργηθεί ένα διαφορετικό παιχνίδι από τις προηγούμενες καταχωρήσεις στη σειρά, το οποίο θα μπορούσε να ανταγωνιστεί καλύτερα με νεότερα παιχνίδια δράσης, και να αξιοποιήσει πλήρως τις δυνατότητες της έκτης γενιάς πλατφορμών παιχνιδιών. Η παραγωγή ήταν γεμάτη με δυσκολίες και το παιχνίδι τελικά καθυστέρησε δύο φορές. Όταν κυκλοφόρησε, το παιχνίδι πούλησε 2,5 εκατομμύρια αντίτυπα παγκοσμίως, αλλά έλαβε μικτές έως αρνητικές κριτικές για τους φτωχούς χειρισμούς και τα πολλαπλά σφάλματα. Μετά την κυκλοφορία του παιχνιδιού, διαλύθηκε μια πιθανή τριλογία, και η ανάπτυξη της σειράς μεταφέρθηκε στην Crystal Dynamics για τις επόμενες καταχωρήσεις της σειράς.

## Παραπομπές


Κατηγορία:Tomb Raider
Κατηγορία:Βιντεοπαιχνίδια του 2003
Κατηγορία:Βιντεοπαιχνίδια της Core Design
Κατηγορία:Βιντεοπαιχνίδια της Eidos Interactive
Κατηγορία:Βιντεοπαιχνίδια του PlayStation 2
Κατηγορία:Συνέχειες βιντεοπαιχνιδιών
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια τοποθετημένα στην Ευρώπη
Κατηγορία:Βιντεοπαιχνίδια των Windows
Ελισάβετ της Σαξονίας

Η **Ελισάβετ** (γερμ. *Elisabeth*, 4 Φεβρουαρίου 1830 - 14 Αυγούστου 1912) του Οίκου των Βέττιν ήταν πριγκίπισσα της Σαξονίας και με το γάμο της έγινε δούκισσα της Γένουας.

## Βιογραφία
Η *Μαρία Ελισάβετ Μαξιμιλιανή Λουδοβίκα Αμαλία Φραγκίσκη Σοφία Λεοπολδίνη Άννα Βαπτιστή Ιαβερία Νεπομυκήνη* γεννήθηκε στη Δρέσδη και ήταν το τρίτο παιδί και η δεύτερη κόρη του Ιωάννη της Σαξονίας και της Αμαλίας Αυγούστας, κόρης του Μαξιμιλιανού Α΄ Ιωσήφ της Βαυαρίας.

### Γάμος
Το 1850 παντρεύτηκε το Φερδινάνδο της Σαβοΐας-Γένουας. Απέκτησαν δύο παιδιά αλλά ο γάμος δεν ήταν ευτυχισμένος.

Το 1855 ο Φερδινάνδος απεβίωσε στο Τορίνο και η Μαργαρίτα βρέθηκε χήρα σε ηλικία 25 ετών. Το 1855 έκανε δεύτερο, μυστικό γάμο με τον αρχιθαλαμηπόλο της, Νικολό, Μαρκήσιο του Ραπάλλο. Δεν απέκτησε παιδιά από το δεύτερο γάμο της.

Ο γάμος έγινε πριν λήξει η επίσημη περίοδος πένθους και όταν ο Βίκτωρ Εμμανουήλ Β΄ της Ιταλίας έμαθε για το γάμο εξοργίστηκε και την εξόρισε, ουσιαστικά, από την Αυλή, καθώς και της απαγόρευσε να ξαναδεί τα παιδιά της. Επανενώθηκαν κάποια χρόνια αργότερα. Το 1882 ο σύζυγός της αυτοκτόνησε και κυκλοφόρησαν φήμες ότι ο γάμος τους ήταν δυστυχισμένος.

### Θάνατος
Έπαθε αποπληξία το 1910 και από τότε η υγεία της χειροτέρευσε. Πέθανε το 1912 σε ηλικία 82 ετών στο Πεδεμόντιο.

## Οικογένεια
Παντρεύτηκε το 1850 το Φερδινάνδο της Γένουας και είχε δύο τέκνα:
* Μαργαρίτα (1851 - 1926), παντρεύτηκε τον Ουμβέρτο Α΄ της Ιταλίας.
* Θωμάς (1854 - 1931), Δούκας της Γένουας.

Το 1855 ο Φερδινάνδος απεβίωσε. Το 1855 παντρεύτηκε το Νικολό, Μαρκήσιο του Ραπάλλο. Δεν απέκτησαν παιδιά.

## Παραπομπές


## Πηγές
* "Margherita's Mother Dead", *[[The New York Times]]*, Rome, 15 August 1912

Κατηγορία:Οίκος των Βέττιν
Κατηγορία:Πριγκίπισσες της Ιταλίας
Κατηγορία:Δούκισσες της Γένοβας
Κατηγορία:Πριγκίπισσες της Σαβοΐας
Ελένη της Ορλεάνης

Η **Ελένη** (γαλλ. *Hélène*, 13 Ιουνίου 1871 - 21 Ιανουαρίου 1951) από τον Οίκο των Βουρβόνων-Ορλεάνης ήταν κόρη του Κόμη του Παρισιού και με τον γάμο της έγινε δούκισσα της Αόστα.

## Βιογραφία
Η *Ελένη Λουίζα Φραγκίσκη Ερριέττα* ήταν η δεύτερη κόρη του Φιλίππου, Κόμη του Παρισιού, και της Μαρίας Ισαβέλλας του Οίκου της Ορλεάνης, κόρης του Αντωνίου, Δούκα του Μονπανσιέ.

## Οικογένεια
Παντρεύτηκε το 1895 τον Εμμανουήλ Φιλιβέρτο, 2ο δούκα της Αόστα, και είχε τέκνα:
* Αμεδαίος 1898-1942, 3ος δούκας της Αόστας.
* Αίμων 1900-1948, βασιλιάς της Κροατίας.

## Πρόγονοι




## Παραπομπές


## Πηγές
* Pope-Hennessy, James (1959). Queen Mary 1867–1953. London: George Allen and Unwin Unlimited. ISBN 0-04-923025-5.
* Hanson, Edward (2017). The Wandering Princess: Princess Helene of France, Duchess of Aosta (1871–1951). Fonthill. ISBN 978-1-78155-592-7.

Κατηγορία:Οίκος της Ορλεάνης
Κατηγορία:Πριγκίπισσες της Γαλλίας
Κατηγορία:Πριγκίπισσες της Ιταλίας
Κατηγορία:Δούκισσες της Αόστης
Κατηγορία:Πριγκίπισσες της Σαβοΐας
Γκουστάβο Πέτρο

Ο **Γκουστάβο Πέτρο** ( Γκουστάβο Φρανσίσκο Πέτρο Ουρέγκο,  Gustavo Francisco Petro Urrego), γεννηθείς το 1960, είναι Κολομβιανός πρώην αντάρτης και σήμερα πολιτικός. Σήμερα υπηρετεί ως γερουσιαστής, ενώ έπειτα από τις προεδρικές εκλογές του 2022 εκλέχτηκε Πρόεδρος της Κολομβίας και ορκίστηκε στις 7 Αυγούστου 2022.

Γεννήθηκε στις 19 Απριλίου του 1960 στην πόλη Σιενάγα δε Όρο του διαμερίσματος της Κόρδοβας, στην Κολομβία. Σε νεαρή ηλικία (17 ετών) εντάχθηκε στην επαναστατική οργάνωση «Κίνημα της 19ης Απριλίου» ή M-19, μία αριστερή, εθνικιστική και αντάρτικη ομάδα, που μαχόταν για τα δικαιώματα των εργατών. Κατά τη διάρκεια της συμμετοχής του στην οργάνωση αυτή απέκτησε το ψευδώνυμο «Commander Aureliano», ενώ καταδικάστηκε σε φυλάκιση 18 μηνών για παράνομη οπλοκατοχή. Χρησιμοποίησε την επιρροή του στην M-19 για να προωθήσει ειρηνευτικές συνομιλίες μεταξύ της κυβέρνησης και της οργάνωσης, οι οποίες τελικά οδήγησαν στην διάλυσή της το 1990 και στη μετατροπή της σε πολιτικό κόμμα.

Μετά την εγκατάλειψη της επαναστατικής δράσης, ο Γκουστάβο Πέτρο εκλέχτηκε βουλευτής το 1991 και το 1998, ενώ στο ενδιάμεσο είχε διοριστεί διπλωμάτης στην πρεσβεία στο Βέλγιο. Εκείνη την περίοδο δεχόταν συχνά απειλές για τη ζωή του.

Το 2010 κατήλθε για πρώτη φορά στις προεδρικές εκλογές του ίδιου έτους. Συγκέντρωσε 1,3 εκατομμύρια ψήφους, δηλαδή το 9% του συνόλου, ενώ κατατάχθηκε 4ος στην σειρά. Το 2011 εκλέχτηκε δήμαρχος της Μπογκοτά. Κατά τη διάρκεια της θητείας του ως δημάρχου αντιμετώπισε μία πρόταση ανάκλησης από την αντιπολίτευση. Μάλιστα, ο Γενικός Εισαγγελέας με μία αμφιλεγόμενη απόφασή του, στις 9 Δεκεμβρίου του 2013, απομάκρυνε τον Γκουστάβο Πέτρο από το αξίωμά του και του απαγόρευσε από το να συμμετέχει σε εκλογές για τα επόμενα 15 χρόνια. Τελικά όμως, η απόφαση αυτή ανατράπηκε από το Ανώτατο Δικαστήριο της Μπογκοτά. Η περιπέτεια αυτή τον ανέδειξε σε κατεξοχήν ηγέτη της Κολομβιανής αριστεράς.

Στις εκλογές του 2018 διεκδίκησε για δεύτερη φορά την προεδρία. Κατάφερε να περάσει στον δεύτερο γύρο των εκλογών, όπου και συγκέντρωσε το 41% των ψήφων, δίχως να καταφέρει να νικήσει τον δεξιό υποψήφιο Ιβάν Ντούκε. Το 2022 ήταν ξανά υποψήφιος για τις προεδρικές εκλογές. Στον πρώτο γύρο, που διεξήχθη στις 29 Μαΐου του 2022, βγήκε πρώτος με ποσοστό 40%. Στον δεύτερο γύρο αντιμετώπισε τον δεξιό λαϊκιστή Ροντόλφο Ερνάντες, τον οποίο και νίκησε, συγκεντρώνοντας το 50,44% των ψήφων. 

Ορκίστηκε πρόεδρος στις 7 Αυγούστου 2022.

## Παραπομπές


## Εξωτερικοί σύνδεσμοι

Κατηγορία:Πρόεδροι της Κολομβίας
Κατηγορία:Ηγέτες εν ενεργεία
Γιώργος Κουμανάκος

Ο **Γιώργος Κουμανάκος** (1913 &ndash; 2003) ήταν αξιωματικός του Ελληνικού Στρατού και ακτιβιστής για την ειρήνη.

Γεννήθηκε στο Γύθειο το 1913. Πολέμησε στον Β΄ Παγκόσμιο Πόλεμο, στον ελληνικό εμφύλιο πόλεμο ενάντια στους Κομμουνιστές και υπηρέτησε στο Ελληνικό Εκστρατευτικό σώμα στην Κορέα όπου διακρίθηκε. Μέχρι το 1967 είχε προαχθεί στο βαθμό του αντιστράτηγου. Ως αντίπαλος της ελληνικής στρατιωτικής χούντας του 1967-1974, αποσύρθηκε από το στρατό και εξορίστηκε για τρία χρόνια.

Μετά την πτώση της χούντας το 1974, έγινε πρόεδρος του ΟΤΕ και της ΠΥΡΚΑΛ.

Στη δεκαετία του 1980, ήταν γνωστός ακτιβιστής υπέρ του αφοπλισμού και της απόσυρσης των βάσεων των ΗΠΑ από την Ελλάδα. Μαζί με 7 άλλους υψηλόβαθμους στρατηγούς από χώρες του ΝΑΤΟ συνυπέγραψε τη πρωτοβουλία *Στρατηγοί για την Ειρήνη και τον Αφοπλισμό* το 1981. Έγινε μέλος του φίλα προσκείμενου στη Σοβιετική Ένωση Παγκοσμίου Συμβουλίου Ειρήνης.

## Εξωτερικοί σύνδεσμοι

* Heroes of the Korean War: Lieutenant Colonel George Koumanakos
* General Georgios Koumanakos Awards and Citations
* The historical accounts of the Greek expeditionary battalion during the Korean War

Κατηγορία:Αντιδικτατορικός αγώνας
Φρανσέσκα (ταινία)

Η **Φρανσέσκα**  (Πρωτότυπος τίτλος: La Riffa), είναι ιταλική κωμική ταινία του 1991 σε σενάριο και σκηνοθεσία Φραντσέσκο Λαουντάντιο και πρωταγωνιστεί η Μόνικα Μπελλούτσι στο  κινηματογραφικό ντεμπούτο της.
## Πλοκή
Η Φρανσέσκα (Μόνικα Μπελούτσι), μια όμορφη, πλούσια και κομψή κυρία, παραμένει χήρα με μια κόρη και ένα σωρό χρέη που της άφησε ο σύζυγός της, ο Μαουρίτσιο.

Με τη συμβουλή του Καίσαρα, ενός φίλου της καθώς και ενός δικηγόρου, λίγο αργότερα η Φρανσέσκα πουλάει μια βίλα δίπλα στη θάλασσα, έπιπλα, γούνες και κοσμήματα, καθώς και το σκάφος (το οποίο αγοράζει ο Καίσαρας), έτσι ώστε να πληρώσει τουλάχιστον για ένα χρόνο τα δίδακτρα του ιδιωτικού σχολείου της μικρής Τζούλιας.

Δεν υπάρχουν προοπτικές απασχόλησης γι'αυτήν και μία δουλειά που της προσφέρεται από τον σύζυγο ενός φίλου, αποτυγχάνει εξαρχής. Στη συνέχεια, η Φρανσέσκα, σε συμφωνία με τον φίλο της δικηγόρο, αποφασίζει να κάνει μια κλήρωση όπου η ίδια θα είναι το βραβείο. Ένας συμβολαιογράφος εξετάζει τους όρους της συμφωνίας: οι συμμετέχοντες θα είναι μόνο είκοσι και θα πληρώσουν 100 εκ. λίρες ανά λαχνό. Ο νικητής θα έχει το δικαίωμα να ζήσει μαζί της για τέσσερα χρόνια και θα μπορεί να ζητήσει αυτό που θέλει. Οι συμμετέχοντες αφθονούν, όλοι οι φίλοι του συζύγου της και  ο ίδιος ο δικηγόρος θα είναι ένας από αυτούς.

Μια μέρα, η Φρανσέσκα όμως θα γνωρίσει έναν νεαρό άντρα, τον Αντόνιο, με τον οποίο θα έχει μια σχέση αγάπης, ο οποίος φαίνεται να γνωρίζει για την υπάρξη του βραβείου, ωστόσο όμως είναι διατεθειμένος να μοιραστεί την Φρανσέσκα με τον νικητή. Στην πραγματικότητα, ο φτωχός νέος στοχεύει εγκαίρως να επωφεληθεί από τα λεφτά που θα εισπράξει η Φρανσέσκα.

Λίγες μέρες πριν από την κλήρωση, ωστόσο θα γίνει ευρέως γνωστή η λοταρία και η αστυνομία θα αρχίσει να αναζήτα την Φρανσέσκα, προκειμένου να αποφευχθεί να ξεσπάσει ένα σκανδάλο. Η Φρανσέσκα αφού εντοπιστεί από την αστυνομία δεν αρνείται την ιστορία της λοταρίας αλλά λέει ότι το βραβείο αποτελείται στην πραγματικότητα από το σκάφος που είχε αγοράσει ο Καίσαρας και ότι όλοι οι φίλοι της κινητοποιήθηκαν για να βοηθήσουν την ίδια και το παιδί. Ο Επιθεωρητής, προκειμένου να μην δημιουργήσει σκάνδαλο, δέχεται αυτή την εκδοχή των γεγονότων και θα αφήσει ελεύθερη την Φρανσέσκα, η οποία παίρνει ένα αεροπλάνο και φεύγει για πάντα.

## Διανομή ρόλων
*Μόνικα Μπελλούτσι ως Φρανσέσκα
*Τζούλιο Σκαρπάτι ως Αντόνιο
*Μασίμο Τζίνι ως Τσέζαρε
*Τζιανλούκα Φαβίλα ως Ενρίκο.

## Παραπομπές

## Εξωτερικοί σύνδεσμοι
*

Κατηγορία:Ιταλικές ταινίες της δεκαετίας 1990
Κατηγορία:Ιταλικές κωμικές ταινίες
Κατηγορία:Ταινίες του 1991
Κατηγορία:Ιταλόφωνες ταινίες
Γρηγόρης Κατωπόδης

Ο **Γρηγόρης (Άκης) Κατωπόδης** (Μεγανήσι, 1953) είναι Έλληνας μαθηματικός που διατέλεσε δήμαρχος Βύρωνα την περίοδο 2014-2023

## Βιογραφία
Γεννήθηκε το 1953 στο Μεγανήσι και σε ηλικία 12 ετών εγκαταστάθηκε στον Βύρωνα. Σπούδασε στο Μαθηματικό του Πανεπιστημίου Θεσσαλονίκης και εργάστηκε ως μαθηματικός. 

Οργανώθηκε στο ΚΚΕ και στη συνέχεια στον Συνασπισμό, στον ΣΥΡΙΖΑ και τη Νέα Αριστερά. Ήταν δημοτικός σύμβουλος Βύρωνα από το 1990 έως το 1994. Στις δημοτικές εκλογές του 2010 ήταν επικεφαλής του συνδυασμού «Στάση Βύρωνα» και επανεξελέγη δημοτικός σύμβουλος. Στις δημοτικές εκλογές του 2014 εξελέγη δήμαρχος Βύρωνα και ανανέωσε τη θητεία του στις εκλογές του 2019. Το 2023 ήταν εκ νέου υποψήφιος δήμαρχος Βύρωνα για τις εκλογές του Οκτωβρίου αλλά δεν κατάφερε να εκλεγεί. Τον διαδέχτηκε ο Αλέξιος Σωτηρόπουλος.

## Παραπομπές


Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Έλληνες μαθηματικοί
Κατηγορία:Δήμαρχοι Βύρωνα
Πρωτάθλημα υδατοσφαίρισης Ολλανδίας γυναικών

Το **Πρωτάθλημα υδατοσφαίρισης Ολλανδίας γυναικών** (ολλανδικά: **Nederlands kampioenschap waterpolo dames** ή **Eredivisie**) , είναι ένα Ολλανδικό πρωτάθλημα για γυναικείους συλλόγους υδατοσφαίρισης. Στο Ολλανδικό σύστημα πρωταθλημάτων υδατοσφαίρισης γυναικών, είναι το πρωταρχικό πρωτάθλημα της χώρας και διοργανώνεται από την Βασιλική Ολλανδική Ομοσπονδία Κολύμβησης (Koninklijke Nederlandse Zwembond). Το πρωτάθλημα αποτελείται από 10 ομάδες και λειτουργεί με το σύστημα προβιβασμού και υποβιβασμού με την Β΄ Κατηγορία.

Το πρωτάθλημα διοργανώθηκε για πρώτη φορά το 1919 και είναι ένα από τα παλαιότερα πρωταθλήματα στον κόσμο στη γυναικεία υδατοσφαίριση.

Από την έναρξη του πρωταθλήματος το 1919, 16 ομάδες έχουν κερδίσει τον τίτλο με την καλύτερη από αυτές να είναι η Ντε Ρόμπεν (29). Η τρέχουσα πρωταθλήτρια είναι η Νερέους, η οποία κέρδισε τον τίτλο την περίοδο 2023−24.

## Πρωταθλητές
### Κάτοχοι τίτλου

¹Το πρωτάθλημα ακυρώθηκε εξαιτίας της πανδημίας του Κορωνοϊού.

### Σύνολο τίτλων

## Εξωτερικοί σύνδεσμοι
*Επίσημος ιστότοπος της Βασιλικής Ολλανδικής Ομοσπονδίας Κολύμβησης

Γυναικες 01
Πρωταθλημα 01
Ολλανδια
Ισαβέλλα της Βαυαρίας (1863-1924)

Η **Ελισάβετ** (γερμ. *Elisabeth*, 31 Αυγούστου 1863 - 26 Φεβρουαρίου 1924), μετέπειτα ***Ισαβέλλα***, του Οίκου του Βίττελσμπαχ ήταν πριγκίπισσα της Βαυαρίας και με το γάμο της έγινε δούκισσα της Γένοβας.

## Βιογραφία
Η *Μαρία Ελισάβετ Λουίζα Αμαλία Ελβίρα Λευκή Ελεονώρα* γεννήθηκε το 1863 στο Ανάκτορο Νύμφενμπουργκ και ήταν το τρίτο παιδί και η πρώτη κόρη του Αδαλβέρτου της Βαυαρίας και της Αμαλίας της Ισπανίας, κόρης του Φραγκίσκου δε Πάουλα, Δούκα του Κάδιθ.

Το 1883 παντρεύτηκε το Θωμά της Σαβοΐας-Γένοβας στο Νύμφενμπουργκ. Απέκτησε έξι παιδιά. Μετά το γάμο της έγινε γνωστή με την ιταλική εκδοχή του ονόματός της, *Ισαβέλλα*.

Απεβίωσε σε ηλικία 60 ετών στη Ρώμη από βρογχοπνευμονία.

## Οικογένεια
Παντρεύτηκε το 1883 το Θωμά, Δούκα της Γένουας, και είχε έξι τέκνα:
* Φερδινάνδος (1884 - 1963), 3ος Δούκας της Γένουας.
* Φιλιβέρτος (1895 - 1990), Δούκας της Πιστόια.
* Μαρία Βόνη (1896 - 1971), παντρεύτηκε τον Κορράδο της Βαυαρίας.
* Αδαλβέρτος (1898 - 1982), Δούκας του Μπέργκαμο.
* Μαρία Αδελαΐδα (1904 - 1979), παντρεύτηκε το Λεόνε Μάσσιμο, Πρίγκιπα του Άρσολι.
* Ευγένιος (1906 - 1996), Δούκας της Ανκόνα.

## Πρόγονοι

## Παραπομπές


## Πηγές
*  "Princess Isabella's Wedding" (PDF), *[[The New York Times]]*, 21 May 1883
* "Duchess of Genoa Dies in Rome", *The New York Times*, Rome, 27 February 1924

Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Κατηγορία:Πριγκίπισσες της Ιταλίας
Κατηγορία:Δούκισσες της Γένοβας
Κατηγορία:Πριγκίπισσες της Σαβοΐας
Ολυμπία Μαντσίνι

Η **Ολυμπία** (γαλλ. *Olympe*, ιταλ. *Olimpia*, 11 Ιουλίου 1638 - 9 Οκτωβρίου 1708) από τον Οίκο των Μαντσίνι ήταν κόρη του Βαρόνου Μαντσίνι και με τον γάμο της έγινε κόμισσα του Σουασσόν & του Ντρε.

## Βιογραφία
Γεννήθηκε στη Ρώμη. Ήταν κόρη του βαρόνου Λορέντσο Μαντσίνι, Ιταλού αριστοκράτη, νεκρομάντη και αστρολόγου και της Τζιρόλαμα Μαζαρίνι, αδελφής του καρδιναλίου Μαζαρέν, πρωθυπουργού της Γαλλίας. Αυτή, οι τέσσερις αδελφές της και δύο εξαδέλφες τους, έμειναν γνωστές στην Αυλή ως *οι Μαζαρινέτες* (ανιψιές του Μαζαρέν). 

Ήταν η πρώτη ιεραρχικά κυρία επί των τιμών της βασίλισσας Μαρίας Θηρεσίας και, για σύντομο χρονικό διάστημα, ερωμένη του Λουδοβίκου ΙΔ΄ έως ότου εκείνος γνώρισε τη Λουίζ ντε Λα Βαλλιέρ. 

Εξορίστηκε από τη γαλλική Αυλή το 1680 κατά το σκάνδαλο της υπόθεσης των δηλητηρίων μετά την κατηγορία για συνεργεία στην απόπειρα δηλητηρίασης της Λα Βαλλιέρ και για την επιτυχή δηλητηρίαση του συζύγου της, τριών υπηρετών και της Ερριέττας, Δούκισσας της Ορλεάνης. Διέφυγε στις Βρυξέλλες για να αποφύγει τη σύλληψη και τη δίκη. 

Έζησε στην Ισπανία από το 1686 έως το 1689 διατηρώντας σαλόνι και υψηλή κοινωνική θέση. Το 1690 κατηγορήθηκε για τη δηλητηρίαση της βασίλισσας Μαρίας Λουίζας, κόρης της Δούκισσας της Ορλεάνης και ανιψιάς του Λουδοβίκου ΙΔ΄, της οποίας είχε κερδίσει την εμπιστοσύνη. Διατάχθηκε να εγκαταλείψει την ισπανική Αυλή και επέστρεψε στις Βρυξέλλες επιμένοντας ότι ήταν αθώα. Πέθανε εκεί το 1708 σε ηλικία 70 ετών.

## Οικογένεια
Παντρεύτηκε το 1557 τον Ευγένιο Μαυρίκιο της Σαβοΐας-Καρινιάν, Κόμη του Σουασσόν & του Ντρε, και είχε τέκνα:
* Λουδοβίκος Θωμάς (1657 - 1702), Κόμης του Σουασσόν.
* Φίλιππος (1659 - 1693), Ηγούμενος του Σουασσόν.
* Λουδοβίκος Ιούλιος (1660 - 1683), ο *Ιππότης της Σαβοΐας*.
* Εμμανουήλ Φιλιβέρτος (1662 - 1776).
* Ευγένιος (1663 - 1736), ο διάσημος στρατηγός.
* Μαρία Ιωάννα (1665 - 1705), Κυρία του Σουασσόν.
* Λουίζα Φιλιβέρτη (1667 - 1726), Κυρία του Ντρε.
* Φραγκίσκη (1668 - 1771).

## Πηγές
* Herre, Franz (2001). Eugenio di Savoia. Milan: Garzanti. p. 15. ISBN 88-11-69311-X.

## Παραπομπές


Κατηγορία:Οίκος της Σαβοΐας
Κατηγορία:Κόμισσες της Ιταλίας
Κατηγορία:Πριγκίπισσες της Σαβοΐας
Κατηγορία:Γαλλίδες κόμισσες
Κατηγορία:Βασιλικές ερωμένες
Μαρία Θηρεσία Τσύμπο-Μαλασπίνα

Η **Μαρία-Θηρεσία**, ιταλ. Maria-Theresa (29 Ιουνίου 1725 - 29 Δεκεμβρίου 1790) από τον Οίκο Τσύμπο-Μαλασπίνα ήταν κόρη του δούκα της Μάσσα & Καρράρα και με τον γάμο της έγινε πρώτα κόμισσα του Σουασσόν και μετά δούκισσα της Μόντενα.

## Βιογραφία
Ήταν κόρη του Αλντεράνο Α΄ δούκα της Μάσσα & Καρράρα και της Ρικάρντα Γκοντζάγκα, κόρης του Καμίλο κόμη της Νοβελάρα.

## Οικογένεια
Παντρεύτηκε πρώτα δι' αντιπροσώπου τον Ευγένιο-Ιωάννη του Οίκου της Σαβοΐας κόμη του Σουασσόν· δεν συναντήθηκαν ποτέ, καθώς ο Ευγένιος-Ιωάννης απεβίωσε το 1744 και έτσι δεν απέκτησαν τέκνα.

Έπειτα η Μαρία-Θηρεσία έκανε δεύτερο γάμο με τον Έρκολε Γ΄ των Έστε δούκα της Μόντενα και είχε τέκνο:
* Μαρία-Βεατρίκη 1750-1829, παντρεύτηκε τον Φερδινάνδο-Κάρολο των Αψβούργων-Λωρραίνης αρχιδούκα της Αυστρίας-Έστε.

## Παραπομπές


## Πηγές
* Eugenio Giovanni Francesco di Savoia, Count of Soissons, Duke of Troppau

Κατηγορία:Ιταλοί ευγενείς
Κατηγορία:Πριγκίπισσες της Μόντενα
Κατηγορία:Δούκισσες της Μόντενα
Κατηγορία:Δούκισσες του Ρέτζο
Μαρία Θηρεσία του Λίχτενσταϊν

Η **Μαρία Θηρεσία**, (γαλλ. *Marie Therese*, 11 Μαΐου 1694 - 20 Φεβρουαρίου 1772) από τον Οίκο του Λίχτενσταϊν ήταν κόρη του πρίγκιπα του Λίχτενσταϊν και με τον γάμο της έγινε κόμισσα του Σουασσόν.

## Βιογραφία
Η *Μαρία Θηρεσία Άννα Φελίσιτας* ήταν η τέταρτη κόρη του Ιωάννη Αδάμ Α΄ του Λίχτενσταϊν και της Ερδμούδης Μαρίας Θηρεσίας, κόρη του Φρειδερίκου Ιωσήφ, 3ου πρίγκιπα του Ντήτριχσταϊν.

## Οικογένεια
Παντρεύτηκε το 1713 τον Θωμά Εμμανουήλ, κόμη του Σουασσόν, και είχε τέκνα;
* Ευγένιος Ιωάννης 1714-1734, κόμης του Σουασσόν.

## Παραπομπές


## Πηγές
* Raton, Pierre (1970). Liechtenstein: History and Institutions of the Principality. Vaduz: Liechtenstein Verlag. p. 20. ASIN B0006D0J8E.

Κατηγορία:Οίκος του Λίχτενσταϊν
Κατηγορία:Πριγκίπισσες της Σαβοΐας
Κατηγορία:Γαλλίδες κόμισσες
Ο Σημαδεμένος (ταινία)

Ο **Σημαδεμένος**  (γαλλικά: La  Scoumoune), είναι Γαλλική αστυνομική ταινία του 1972 σε σκηνοθεσία Ζοζέ Ζιοβανί και πρωταγωνιστούν οι Ζαν Πολ Μπελμοντό, Κλαούντια Καρντινάλε και Μισέλ Κονσταντέν.

Η ταινία είναι μια κινηματογραφική προσαρμογή του μυθιστορήματος του Τζιοβάνι "L'Excommunié" και είναι μια νέα έκδοση της γαλλικής ταινίας του 1961 με τίτλο "A Man Named Rocca", σε σκηνοθεσία Ζαν Μπεκέρ, που βασίζεται επίσης στο μυθιστόρημα του Ζοζέ Τζιοβάνι και παίρνει μέρος σε αυτήν πάλι ο Ζαν Πολ Μπελμοντό.

## Πλοκή
Μασσαλία 1934. Ο Ξαβιέ Σαρατόφ (Μισέλ Κονσταντίν) βρίσκεται στη φυλακή για μια δολοφονία που του απέδωσε ο Ζανό Βιλανόβα (Αλντο Μπάφι Λαντί), αφεντικό του υποκόσμου της Μασσαλίας, τοποθετώντας ένα πτώμα στο αυτοκίνητό του.

Η αδελφή του, Τζόρτζια (Κλαούντια Καρντινάλε) και ο φίλος του Ρομπέρτ Μποργκό (Ζαν Πολ Μπελμοντό), γνωστός με το παρατσούκλι "ο Σημαδεμένος" επειδή φέρνει κακή τύχη στους εχθρούς του, προσπαθούν να  αποδείξουν την αθωότητά του. Ο Ξαβιέ καταδικάζεται σε είκοσι χρόνια φυλάκισης. Ο Ρομπέρτο  εξαλείφει πολλούς μπράβους του Βιλανόβα και καταλήγει να σκοτώσει τον ίδιο τον Νονό. Αναλαμβάνει τις δραστηριότητές του, όπως είναι τα τυχερά παιχνίδια, τα νυχτερινά κέντρα και ένα σπίτι ανοχής, το οποίο διαχειρίζεται η Τζόρτζια. Μετά από μια ανταλλαγή πυροβολισμών με κάποιους μαύρους κακοποιούς όπου ο Ρομπέρτο  τραυματίζεται, θα συλληφθεί από την αστυνομία και καταλήγει στη φυλακή με τον Ξαβιέ.
Εκεί θα αρχίσει να προετοιμάζει την απόδραση του με σκοπό να γυρίσει πίσω στην Μασσαλία και να πάρει εκδίκηση.

## Διανομή ρόλων
*Ζαν Πολ Μπελμοντό ως Ρομπέρτ Μποργκό "Ο Σημαδεμένος" 
*Κλαούντια Καρντινάλε ως Τζόρτζια Σαράτοφ
*Μισέλ Κονσταντέν ως Ξαβιέ Σαράτοφ
*Αλντο Μπάφι Λαντί ως Βιλανόβα

## Παραπομπές

## Εξωτερικοί σύνδεσμοι
*

Κατηγορία:Γαλλικές ταινίες της δεκαετίας 1970
Κατηγορία:Γαλλικές αστυνομικές ταινίες
Κατηγορία:Ταινίες του 1972
Κατηγορία:Ταινίες σε σκηνοθεσία Ζοζέ Ζιοβανί
Κατηγορία:Ταινίες γυρισμένες στη Μασσαλία
Κατηγορία:Ταινίες βασισμένες σε μυθιστορήματα
Μαρία του Νεμούρ

Η **Μαρία**, γαλλ. Marie (1625 - 1707) από τον Οίκο των Βαλουά-Λονγκβίλ ήταν κόρη του δούκα του Λονγκβίλ και με τον γάμο της έγινε δούκισσα του Νεμούρ.

## Βιογραφία
Ήταν κόρη του Ερρίκου Β΄ δούκα του Λονγκβίλ και της Λουίζας των Βουρβόνων-Κονντέ, κόρης του Καρόλου κόμη του Σουασσόν.

## Οικογένεια
Παντρεύτηκε το 1657 τον Ερρίκο Β΄ του Οίκου της Σαβοΐας δούκα του Νεμούρ· δεν απέκτησαν τέκνα.

## Παραπομπές


## Πηγές
* Chisholm, Hugh, ed. (1911). "Nemours, Lords and Dukes of, s.v. Marie d'Orléans-Longueville". Encyclopædia Britannica. 19 (11th ed.). Cambridge University Press. p. 370.

Κατηγορία:Οίκος του Λονγκεβίλ
Κατηγορία:Δούκισσες του Νεμούρ
Κατηγορία:Πριγκίπισσες της Σαβοΐας
Κατηγορία:Γαλλίδες δούκισσες
Άννα των Έστε

Η **Άννα**, ιταλ. Anna (16 Νοεμβρίου 1531 - 17 Μαΐου 1607) από τον Οίκο των Έστε ήταν κόρη του δούκα της Φερράρα & Ρέτζιο και με τον γάμο της έγινε πρώτα δούκισσα του Γκιζ και μετά δούκισσα του Νεμούρ.

## Βιογραφία
Ήταν η πρώτη κόρη του Έρκολε Β΄ δούκα της Φερράρα & Ρέτζιο και της Ρενέας των Βαλουά, κόρης του Λουδοβίκου ΙΒ΄ της Γαλλίας.

## Οικογένεια
Παντρεύτηκε πρώτα το 1548 τον Φραγκίσκο του Οίκου της Λωρραίνης δούκα του Γκιζ και είχε τέκνα:
* Ερρίκος Α΄ 1550-1588, δούκας του Γκιζ.
* Αικατερίνη 1552-1596, παντρεύτηκε τον Λουδοβίκο των Βουρβόνων δούκα του Μονπανσιέ.
* Κάρολος 1554-1611, δούκας του Μαγιέν.
* Λουδοβίκος Β΄ 1555-1588, καρδινάλιος του Γκιζ.
* Φραγκίσκος 1559-1573, απεβ. 14 ετών.

Το 1563 απεβίωσε ο σύζυγός της Φραγκίσκος και η Άννα έκανε δεύτερο γάμο το 1566 με τον Ιάκωβο του Οίκου της Σαβοΐας δούκα του Νεμούρ και είχε τέκνα:
* Κάρολος-Εμμανουήλ 1567-1595, δούκας του Νεμούρ.
* Ερρίκος Α΄ 1572-1632, δούκας του Νεμούρ.

## Πρόγονοι

## Παραπομπές


## Πηγές
* Anselm de Gibours (1726). Histoire généalogique et chronologique de la maison royale de France [Genealogical and chronological history of the royal house of France] (in French). 1 (3rd ed.). Paris: La compagnie des libraires.
* Robin, Diana Maury; Larsen, Anne R.; Levin, Carole, eds. (2007). Encyclopedia of women in the Renaissance: Italy, France, and England. ABC-CLIO, Inc.

Κατηγορία:Οίκος των Έστε
Κατηγορία:Κυρίες Επί Των Τιμών
Κατηγορία:Δούκισσες της Γκιζ
Κατηγορία:Δούκισσες του Νεμούρ
Κατηγορία:Πριγκίπισσες της Μόντενα
Κατηγορία:Πριγκίπισσες της Σαβοΐας
Κατηγορία:Γαλλίδες δούκισσες
Πρωτάθλημα υδατοσφαίρισης Πορτογαλίας γυναικών

Το **Πρωτάθλημα υδατοσφαίρισης Πορτογαλίας γυναικών** (πορτογαλικά: **Primeira Divisão de Polo Aquático Feminino** ή **Campeonato de Portugal A1 Feminino**), είναι ένα πρωτάθλημα της Πορτογαλίας για γυναικείους συλλόγους υδατοσφαίρισης. Στο Σύστημα πρωταθλημάτων υδατοσφαίρισης Πορτογαλίας γυναικών, είναι το πρωταρχικό και μοναδικό πρωτάθλημα της χώρας και διοργανώνεται από την Πορτογαλική Ομοσπονδία Κολύμβησης (Federação Portuguesa de Natação).

Το πρωτάθλημα διοργανώθηκε για πρώτη φορά το 1988 με την ονομασία «Εθνικό Τουρνουά» (Torneio Nacional) και την περίοδο 1988–1989 ονομάστηκε σε «Εθνικό Πρωτάθλημα» (Campeonato Nacional).

Από την έναρξη του πρωταθλήματος το 1988, 6 ομάδες έχουν κερδίσει τον τίτλο με τις καλύτερες από αυτές να είναι η Πορτουένσε (12) και η Νταφούντο (11). Η τρέχουσα πρωταθλήτρια είναι η Μπενφίκα, η οποία κέρδισε τον τίτλο την περίοδο 2023−24.
## Πρωταθλητές
### Κάτοχοι τίτλου

¹Το πρωτάθλημα ακυρώθηκε εξαιτίας της πανδημίας του Κορωνοϊού.

### Σύνολο τίτλων

## Στατιστικά
### Κορυφαίες σκόρερ

Οι **πρώτες σκόρερ** ανά περίοδο του Πορτογαλικού πρωταθλήματος υδατοσφαίρισης γυναικών είναι οι εξής:

### Συντελεστής βαθμολογίας LEN
Τα ακόλουθα στοιχεία δείχνουν την κατάταξη των πορτογαλικών συντελεστών μεταξύ των ευρωπαϊκών πρωταθλημάτων υδατοσφαίρισης γυναικών.

;Κατάταξη χώρας:
Κατάταξη πρωταθλημάτων της LEN για την περίοδο 2023/24:

*8.  1. vodnopólová liga žien (5,145)
*9.  Wasserball-Bundesliga Frauen (4,620)
***9.**  **A1 Feminino** (4,620)
*11.  BOV National Water Polo Championships (3,940)
*12.  Πρωτάθλημα Ισραήλ (2,500)

;Κατάταξη συλλόγων:
Κατάταξη συλλόγων της LEN για την περίοδο 2023/24:

* 25. 22px Παθένσε (4,620)

## Παραπομπές


## Εξωτερικοί σύνδεσμοι
*Επίσημος ιστότοπος της Πορτογαλικής Ομοσπονδίας Κολύμβησης

Γυναικες 01
Πρωταθλημα 01
Πορτογαλια
Ελισάβετ των Βουρβόνων

Η **Ελισάβετ**, γαλλ. Élisabeth (Αύγουστος 1614 - 19 Μαΐου 1664) από τον Οίκο των Βουρβόνων ήταν κόρη του δούκα του Βαντόμ και με τον γάμο της έγινε δούκισσα του Νεμούρ.

## Βιογραφία
Ήταν η μόνη κόρη του Καίσαρα δούκα του Βαντόμ και της Φραγκίσκης του Οίκου της Λωρραίνης, κόρης του Φιλίππου-Εμμανουήλ δούκα του Μερκέρ.

## Οικογένεια
Παντρεύτηκε το 1643 τον Κάρολο-Αμεδαίο του Οίκου της Σαβοΐας δούκα του Νεμούρ και είχε τέκνα:
* Μαρία-Ιωάννα-Μπατίστη 1644-1724, παντρεύτηκε τον εξάδελφο της μητέρας της Κάρολο-Εμμανουήλ Β΄ δούκα της Σαβοΐας.
* Μαρία-Φραγκίσκα 1646-1683, παντρεύτηκε πρώτα τον Αλφόνσο ΣΤ΄ των Μπραγκάντσα βασιλιά της Πορτογαλίας και μετά τον αδελφό του Πέτρο Β΄ της Πορτογαλίας.

## Πρόγονοι




## Παραπομπές


## Πηγές
* Gerber, Matthew (2012). Bastards: Politics, Family, and Law in Early Modern France. Oxford University Press.
* Wellman, Kathleen (2013). Queens and Mistresses of Renaissance France. Yale University Press.

Κατηγορία:Οίκος των Βουρβόνων
Κατηγορία:Δούκισσες του Νεμούρ
Κατηγορία:Πριγκίπισσες της Σαβοΐας
Κατηγορία:Γαλλίδες δούκισσες
Βίχοφ

Ο **Βίχοφ** είναι ένας ποταμός της Έσσης στη Γερμανία. Εκβάλλει στον ποταμό Εμς κοντά στο Μπαντ Εμστάλ - Μερξχάουσεν.

## Δείτε επίσης

* Κατάλογος των ποταμών της Έσσης

Κατηγορία:Ποταμοί της Γερμανίας
Καλαθάκι Λήμνου

Το **Καλαθάκι Λήμνου** είναι λευκό τυρί άλμης με προστατευόμενη ονομασία προέλευσης (ΠΟΠ) το οποίο παράγεται από πρόβειο ή αιγοπρόβειο γάλα στη Λήμνο. Έχει λευκό χρώμα και φέρει μικρές τρύπες γεμάτες λίπος. Έχει γεύση παρόμοια με τη φέτα, αλλά λιγότερο ξινή.

## Παραγωγή
Το γάλα προέρχεται από φυλές αιγοπροβάτων οι οποίες εκτρέφονται παραδοσιακά στη Λήμνο και τρέφονται από την τοπική βλάστηση. Η περιεκτικότητα σε γίδινο γάλα μπορεί να είναι μέχρι 30%. Το γάλα πρέπει να έχει συλλεγεί από άρμεγμα το οποίο έλαβε χώρα τουλάχιστον 10 ημέρες μετά τον τοκετό. Η πήξη του γάλακτος λαμβάνει χώρα σε θερμοκρασία 33-34 °C. Η πήξη γίνεται με τη χρήση πυτιάς ή άλλων ενζύμων με παρόμοια δράση.

45 με 60 λεπτά μετά την προσθήκη της πυτιάς το τυρόπηγμα παραμένει ακίνητο για μερικά λεπτά και στη συνέχεια τοποθετείται στα κυλινδρικά καλούπια, γνωστά ως καλαθάκια, όπου στραγγίζεται και οξύνεται. Τα καλαθάκια αυτά δίνουν στο τυρί τη χαρακτηριστική του ανάγλυφη επιφάνεια. Όταν ολοκληρωθεί η στράγγιση, το τυρί αλατίζεται εξωτερικά με χοντρό αλάτι και τοποθετείται σε λευκοσιδηρά δοχεία με άλμη, με περιεκτικότητα 6 με 8 % σε αλάτι. Στη συνέχεια ωριμάζει μέσα σε αυτά τα δοχεία για περίπου 3 εβδομάδες στους 14-18 βαθμούς. Μετά τοποθετείται σε ψυγεία σε θερμοκρασία 6°C για να ωριμάσει για τουλάχιστον δύο μήνες. Το τυρί παράγεται σε κεφάλια με διάμετρο 10 με 15 εκατοστά και ύψος 10 εκατοστά.

Το τυρί έχει μέγιστη υγρασία 56% και ελάχιστη λιποπεριεκτικότητα επί ξηρού πάνω από 43%.

## Παραπομπές


Κατηγορία:Ελληνικά τυριά
Κατηγορία:Λήμνος
Κατηγορία:Προϊόντα προστατευόμενης ονομασίας προέλευσης
Κατηγορία:Τυριά πρόβειου γάλακτος
Κατηγορία:Τυριά κατσικίσιου γάλακτος
Κατηγορία:Ελληνικά Προϊόντα προστατευόμενης ονομασίας προέλευσης
Τζέιμς Κόμο

**Ο Τζέιμς Κόμο** ήταν Πρόεδρος και Καθηγητής του Τμήματος Εικαστικών και Καλών Τεχνών του Κολεγίου Γιορκ του Δημοτικού Πανεπιστημίου της Νέας Υόρκης ( ΔΠΝΥ ), στην συνοικία Τζαμάικα του Δημοτικού Διαμερίσματος Κουίνς της Νέας Υόρκης.  Είναι συγγραφέας τριών βιβλίων για τον Κλάιβ Στέιπλς Λιούις και συνεισφέρων στην *Εθνική Έκθεση* . Ίδρυσε το κοινωνικό ίδρυμα Κ.Σ. Λιούις της Νέας Υόρκης.  Έχει διδακτορικό δίπλωμα από το Πανεπιστήμιο της Κολούμπια .  

## Βιβλία για τον Κ.Χ. Λιούις

* Τζέιμς Κόμο, Ο Κ.Σ. Λιούις *στο τραπέζι τουπρωινού και άλλες αναμνήσεις* . Νέα έκδοση, Χάρκουρτ Μπρέις Γιοβάνοβιτς, 1992. ISBN &nbsp;  
* Τζέιμς Κόμο, Υποκαταστήματα στον ουρανό: Οι ιδιοφυΐες του Κ.Σ. Λιούις, Σπενς, 1998. 
* Τζέιμς Κόμο, Ενθυμούμενος τον Κ.Σ.Λιούις (3η έκδ. Του Κ.Σ. Λιούις στον Πρωινό *πίνακα),.* Ιγκνάτιους*, 2006* 

## Παραπομπές


Κατηγορία:Αμερικανοί συγγραφείς
Κατηγορία:Αμερικανοί πανεπιστημιακοί
Σλονσκ Βρότσουαφ (καλαθοσφαίριση)

Η **Σλονσκ Βρότσουαφ** (πολωνικά:*Śląsk Wrocław*) είναι πολωνικός επαγγελματικός σύλλογος καλαθοσφαίρισης, με έδρα το Βρότσουαφ. Τα γήπεδα που χρησιμοποιεί για τους εντός έδρας αγώνες της είναι τα: Χάλα Ορμπίτα (βασικό γήπεδο), Χάλα Στουλέτσια και Χάλα Κοσινιέρκα.

## Ιστορία
Από την ίδρυσή της το 1947, η Σλονσκ Βρότσουαφ είναι ο πιο αναγνωρίσιμος πολωνικός σύλλογος καλαθοσφαίρισης. Η ομάδα έχει κερδίσει το Πρωτάθλημα Πολωνίας 17 φορές μέχρι τώρα. Η πιο αναγνωρισμένη περίοδος της ιστορίας της Σλονσκ είναι η «Μεγάλη Εποχή της Σλονσκ», όταν η ομάδα κέρδισε πέντε τίτλους πρωταθλήματος στη σειρά (1998-2002). Οι περισσότερες από αυτές τις επιτυχίες πραγματοποιήθηκαν υπό τον Αντρέι Ούρλεπ, τον σχεδόν θρυλικό προπονητή της Σλονσκ. Στα πρόσφατα χρόνια, η Σλονσκ αντιμετώπισε σημαντικά οικονομικά προβλήματα που προκάλεσαν την έλλειψη αξιοπρεπών αποτελεσμάτων τα τελευταία 3 χρόνια.

Πριν από τη σεζόν 2006-07, ο σύλλογος προσέλαβε ξανά τον Ούρλεπ, το οποίο πιστεύεται ότι ήταν το πρώτο βήμα προς την ανάκτηση της κορυφαίας θέσης στο πρωτάθλημα.Το 2008 ο σύλλογος αντιμετώπισε μεγάλες οικονομικές δυσκολίες, με αποτέλεσμα την απόσυρση της ομάδας από την 1η κατηγορία.

Τη σεζόν 2015-16, επέστρεψε ξανά σε ευρωπαϊκή διοργάνωση, με τη συμμετοχή της στο Europe Cup.

## Διακρίσεις

* **[[Πρωτάθλημα καλαθοσφαίρισης Πολωνίας|Πρωτάθλημα Πολωνίας]] (18):** 
** **Νικήτρια (18)**: 1965, 1970, 1977, 1979, 1980, 1981, 1987, 1991, 1992, 1993, 1994, 1996, 1998, 1999, 2000, 2001, 2002, 2022
** 2η θέση (6): 1963, 1964, 1972, 1978, 1989, 2004 
** 3η θέση (14): 1960, 1966, 1967, 1969, 1971, 1973, 1974, 1982, 1985, 1986, 1990, 2003, 2007, 2008 
* **[[1 Λίγκα Πολωνίας (καλαθοσφαίριση)|1 Λίγκα]] (1):** 
** **Νικήτρια (1):** 2012-13 
* **[[Κύπελλο Πολωνίας (καλαθοσφαίριση ανδρών)|Κύπελλο Πολωνίας]] (14):** 
** 1957, 1959, 1972, 1973, 1977, 1980, 1989, 1990, 1992, 1997, 2004, 2005, 2014 
* **[[Σούπερ Καπ Πολωνίας (καλαθοσφαίριση ανδρών)|Σούπερ Καπ Πολωνίας]] (2):** 
** 1999, 2000

## Δείτε επίσης

* Σλονσκ Βρότσουαφ (ποδόσφαιρο) 
* Σλονσκ Βρότσουαφ (χειροσφαίριση)

## Εξωτερικοί σύνδεσμοι
* Επίσημος ιστότοπος 
* Ομάδα μπάσκετ Extraleague 

Κατηγορία:Πολωνικοί σύλλογοι καλαθοσφαίρισης
Κατηγορία:Σλασκ Βρότσλαβ
Κατηγορία:Ιδρύσεις ομάδων καλαθοσφαίρισης το 1947
Κατηγορία:Σύλλογοι της Ευρωλίγκα ανδρών